《春闺怨》
明代·江源

似共东风别有因，湿云如梦雨如尘。封题锦字凝新思，暗掷金钱卜远人。

岭树重遮千里目，莺花又度一番春。

相思相见知何日，犹隔千山与万津。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。